ming030890/wiki-yue-high-quality huggingface dataset:
朱頂紅

朱頂紅（粵拼：zyu1 ding2 hung4；學名：Hippeastrum striatum）係石蒜科朱頂紅屬嘅長年生草本植物，原產巴西，而家喺巴西同中國海南地區先至搵到。

適應環境
植株啱喺暖而濕兼有腐殖質同排水性比較好嘅沙質泥地生，但唔禁熱天或發大水地方生。喺18～25℃地方生得比較正。

用途
植株好多時用嚟做花卉。
朱韋拿加萊諾

朱韋拿加萊諾（Juvenal Galeno，1838年9月27號—1931年3月7號）係巴西嘅自然主義文學作家同新聞從業員。佢係巴西作家魯道夫特奧菲盧（Rodolfo Teófilo）表親同卡皮斯特拉努基亞布雷烏（Capistrano de Abreu）表弟。
簽名
朱鳥

朱鳥係日本天武天皇嘅年號，相當於公元686年，前後總共1年。
朱麗葉

朱麗葉（粵拼：zyu1 lai6 jip6，英文：Juliet）係莎士比亞劇作《羅密歐與朱麗葉》嘅女主角。
朱麗葉與梁山伯

《朱麗葉與梁山伯》（英文：Juliet in Love），係套2000年上畫嘅香港電影，由葉偉信執導，吳鎮宇、吳君如主演。
朱高熾

朱高熾（粵拼：zyu1 gou1 ci3，1378年8月16號—1425年5月29號）係大明第四個皇帝，1424年到1425年在位，跟廟號叫明仁宗，因為年號係洪熙，又叫洪熙皇帝。

生平
1424年七月，朱高熾阿爸明成祖朱棣過身，八月朱高熾登基做皇帝，就係明仁宗。仁宗唔贊成鄭和再下西洋，取消咗西洋寶船。十一月，仁宗指示禮部將嗰啲響教坊司、錦衣衞、浣衣局同習匠、功臣家做奴隸嘅建文舊臣家屬通通釋放，同還番啲田地畀佢哋。十二月，指示將嗰啲建文舊臣外親全家流放邊境嘅人，留番一個人響度，其餘嘅都放人。
1425年三月，仁宗話唔係謀反嘅話，唔好誅連埋親屬。仁宗想將首都搬返去南京，但係佢響五月病死，遷都遷唔成。仁宗過身之後，太子朱瞻基繼位，就係明宣宗。
佢雖然在位唔夠一年，但係佢同朱瞻基統治嘅時期，就被稱為盛世，叫做「仁宣之治」。
朱韻韻

朱韻韻（Angel Chu，1987年11月23號—），又叫朱韵韵，係香港女模特兒，屬Mandy Lieu旗下。佢2016年做過香港歌手余文樂個女朋友而出名，不過最後都甩咗拖。
櫻桃子

櫻桃子（粵拼：jing1 tou4 zi2；日文：さくら ももこ(Sakura Momoko)；1965年5月8號—2018年8月15號），係日本漫畫家，靜岡縣清水市（而家靜岡縣靜岡市清水區）人。佢最出名作品係《櫻桃小丸子》。
櫻桃子喺2018年8月15號晚8點29分因乳癌病逝，終年53歲。8月27號，佢嘅死訊喺完成身後事之後先至公佈。
「櫻桃子」係佢嘅筆名，真名冇公開。有報導話係「三浦美紀」。
櫻庭有紗

櫻庭有紗 ，係日本嘅一個女藝人同埋配音員。
櫻木亞美紗

櫻木亞美紗 ，係日本嘅一個女藝人同埋配音員。
櫻木可奈子

櫻木可奈子 ，係日本嘅一個女藝人同埋配音員。
櫻木花道

櫻木花道（粵拼：jing1 muk6 faa1 dou6；日文：桜木花道(Sakuragi Hanamichi)）係日本漫畫同卡通作品《男兒當入樽》嘅角色之一，亦係井上雄彦筆下最成功嘅人物之一。
佢係湘北高中籃球隊嘅主力球員，雖然有好犀利嘅體能特徵，但有時葳蕤到冇人犀利過佢嗰隻，不過佢成日用「湘北嘅秘密武器」嚟做稱呼。

有關嘅書
『SLAM DUNK』23巻、集英社〈ジャンプ・コミックス〉、1995年、47頁、ISBN 4-08-871843-7。
櫻川未央

櫻川未央 ，係日本嘅一個女藝人同埋配音員。
櫻庭和志

櫻庭和志（日文：桜庭和志、さくらば かずし，1968年7月14號—），綽號格雷西獵人（Gracie Hunter）或IQ摔角手（IQ Wrestler），喺日本秋田縣出世，係日本一位混合格鬥家。喺Pride度打出頭。

簡史
曾經係職業摔角手嘅櫻庭和志可以話係日本人嘅英雄偶像，原因係佢曾經四次擊敗曾經喺綜合格鬥界所向無敵嘅格雷西家族（Gracie family）成員，分別係凱勒（Royler）、霍斯（Royce）、漢素（Renzo）同埋凱因（Ryan），而最令人印象深刻嘅係佢喺 PRIDE 2000 格蘭披治賽（PRIDE Grand Prix 2000 Finals）入面，用咗成90分鐘時間，打敗咗三屆 UFC 終極冠軍霍斯格雷西（Royce Gracie），呢場比賽甚至成為咗混合格鬥界歷史嘅其中一場最經典比賽，唔講得笑。
[註：喺巴西葡文，以上R字頭係讀'h']

個人特色
櫻庭嘅技術別樹一格，佢啲地戰知識係到咗大師級境界，經常會使出其他地戰家所預測唔到嘅動作同降服方式。佢喺打格鬥西兄弟嗰陣，就經常研究巴西柔術家嘅習慣，跟住佢就會針對呢啲習慣採取一啲特殊戰術。就拎佢同蘭素嗰場黎講，蘭素對櫻庭用背抱嗰陣，櫻庭同佢慢慢企起身，但櫻庭就捉實蘭素扣住佢隻左手，櫻庭突然間一出力，解開個手扣，然後張蘭素隻左手向住逆時針方向咁扭，再用木村鎖方式將佢降服；因為個過程好鬼快，個裁判等到蘭素冇晒動作兼冇法自行tap-out投降嘅情況下先察覺情況，但裁判扶蘭素起身嗰陣，佢隻左手已經成隻去骨雞翼咁"軟奶奶"。賽果係櫻庭和志用木村鎖降服對手勝出。

再戰霍斯
櫻庭喺2007年6月3號，喺美國洛杉磯運動場舉行嘅K-1 Dynamite!! USA再次決戰霍斯格雷西。呢場重演當年傳奇嘅一戰，結果櫻庭輸咗，由霍斯以點數勝出。但喺賽後藥檢當中，霍斯被NCAA驗出對類固醇呈陽性反應；霍斯被罰4000美元。
櫻木夕

櫻木夕 ，係日本嘅一個女藝人同埋配音員。
杞莓屬

杞莓屬（粵拼：gei2 mui4 suk6，學名：Psammisia）係杜鵑花目杜鵑花科嘅一個屬。
束氏

束（粵拼：cuk1）係唐人姓氏，喺《百家姓》裏頭排第255位。

名人
呢篇束氏係同姓氏有關嘅楔位文章，重未寫完嘅。麻煩你幫手充實佢。
束棒

束棒（拉丁文：fasces），音譯法西斯，喺古羅馬係權力同威信嘅標誌。束棒係一支被多支綁埋一齊嘅木棍圍繞嘅斧頭。
喺官方場合，高級官員嘅衞兵所持嘅束棒，就代表到來嘅官員級別同權利。按官員級別嘅不同，佢哋嘅束棒數量都唔同。有揸束棒招待嘅官員有最高裁判官、地方長官、最高執政官、總督、獨裁者同皇帝。按羅馬歷史學家嘅描述，上古羅馬國王就已經持束棒，作為佢哋權力嘅象徵。
束棒綁埋一齊嘅木棍代表團結，而斧頭（古代用嚟斬頭用）就代表最高權力。斧頭喺地中海地區好早就有代表權力嘅意義。喺羅馬勝利遊行過程裏面，特別勇敢嘅士兵都可以持斧頭（但唔係束棒）。按羅馬傳統，一個官員進入羅馬城後，束棒嘅斧頭個頭一定摘落嚟，只得獨裁者至畀帶斧頭嘅頭入羅馬城。
束棒代表權力同威信嘅意義一直延續到今日：
法國嘅護照封面上有束棒嘅標誌，呢個標誌係拿破侖引入。
西班牙警察嘅標誌係束棒。
束棒最出名係喺20世紀上半葉，畀意大利法西斯黨用嚟做標誌，從此引出咗法西斯主義。
瑞士聖加侖嘅州徽係一支束棒。
美國首都華盛頓林肯紀念堂林肯像嘅座位正面，亦都有束棒嘅圖像。
束脩

束脩係拜見敎書先生嘅禮物，亦引伸爲學費。脩俸就係先生嘅人工。

名
脩係肉條，十條紥成一束。
杭劇

杭劇又叫做武林調、武林班，係中國戲曲嘅一個劇種，杭劇源於宣卷，而宣卷係喺始於宋元，嚴格嚟講，宣卷唔係戲曲或者音樂，而係佛教嘅講經儀式，同宋元明嘅其他戲曲同音樂好唔同，宣卷係無樂器伴奏，淨係用木魚嚟打節拍，係一個人獨唱，好多人和唱「南無阿彌陀佛」，內容多數係勸人為善，到咗清末民初期間，已經成為自我娛樂嘅一種說唱形式。
杭劇嘅歷史只有大約一世紀嘅歷史，1923年（民國12年）幾個愛好宣卷嘅織綢工人將宣卷演唱搬上舞臺，組成民樂社，因為杭州嘅古名叫武林，所以又叫做武林班，而武林班就係杭劇嘅雛形，佢哋所唱嘅曲調有「平板」、「大陸調」、「遊魂調」、「大經調」、「小經調」、「杭州攤簧」。杭劇最初係無女演員嘅，去到1926年（民國15年）之後，先至仿效其他劇種，引入女演員，變成男女合演。去到1932年，「杭紹劇春秋社」正常成立，開始用「杭劇」呢個名。杭劇嘅代表作品有《獨佔花魁》、《銀瓶》、《蘇小小》、《李慧娘》等。
中國嘅「文化大革命」期間，《李慧娘》受到批判，影響咗整個杭劇，1968年杭州嘅杭劇劇團俾人撤銷咗。到咗1973年，中國成立咗杭劇改革組，想重新振興杭劇，不過已經太遲，無幾耐呢個改革組就解散咗。從1932年正式成立，到1985年基本上消失，杭劇經歷咗只有半個世紀左右 。
杭士基

亞夫藍·諾庵·杭士基（英文：Avram Noam Chomsky，希伯來文：נועם חומסקי‎，1928年12月7號—）係麻省理工學院嘅榮譽退休教授，生成句法理論嘅創始人。
佢同史堅拿（B. F. Skinner）第一次喺語言學同心理學之間打通咗一條通道，引發咗語言學理論嘅一次大革命，進而令到一直佔主導地位嘅結構主義語言學逐漸失勢，被生成句法理論取代。
除咗語言學之外，杭士基重經常發表政論，批評美國同其他國家嘅政府，出名嘅金句包括「我只得一架船仔，所以畀人叫做海盜，你有一隊海軍，所以畀人叫做皇帝」。
挑戰1996

《挑戰1996》（Challenge 1996），係香港電視娛樂製作嘅真人騷節目，2016年8月19號到9月23號逢禮拜五22:00-23:00喺ViuTV播。
節目搵嚟一班曾叱咤一時嘅「中佬」，用自己方式挑戰美好嘅九十年代。
按蚊

按蚊（粵拼：on1 maan1，學名：Anopheles），係雙翅目蚊科嘅一個屬。
挑情殺局

《挑情殺局》（英文：Passion）係一套喺2012年上畫嘅美國電影，由白賴仁迪龐馬執導，麗素麥雅當絲、露美慧柏絲做主角。
挑戰者1號

呢部片嘅宣傳海報曾經喺2018年4月8號，中超嘅廣州恆大淘寶（而家係廣州足球會）喺天河體育中心主場對陣山東魯能泰山比賽用過「READY PLAYER GRANDE」（挑戰者恆大）呢張類似嘅海報。
挑戰

挑戰原意係解挑釁其他人對戰，家下比喻做一樣有滿足感嘅難事。
按金

按金，又叫做保証金，中國大陸叫押金，係合約條款，由一方畀，可以日後退返，如果指某啲事件唔會，或者發生咗，扣錢賠償對方損失之後。

例子
租單車按金
保釋金
租屋按金
以前去士多買嘢飲嘅「按樽」，攞個樽返去士多就可以攞返按金。
挑戰1997

《挑戰1997》（Challenge 1997），係香港電視娛樂製作嘅真人騷節目，《挑戰1996》續作，2018年4月29號開始逢禮拜日21:30-22:30喺ViuTV播。節目搵嚟10位九十年代活躍嘅運動員做分享。

節目調動
2018年6月17號：由於直播《2018 FIFA世界盃 - 德國 對 墨西哥》，所以暫停播映一集。
2018年6月24號：由於直播《2018 FIFA世界盃 - 英格蘭 對 巴拿馬》，所以暫停播映一集。
2018年7月15號：由於直播《2018 FIFA世界盃 - 法國 對 克羅地亞》，所以暫停播映一集。
梁晴晴

梁晴晴（英語：Hailie Leung，1982年12月2號—），係香港前女藝人，做過模特兒同歌手，曾經係英皇娛樂旗下。
佢入行前係全職模特兒，2005年同蔣雅文合拍Botox瘦面治療平面廣告而入行。去到2006年，佢同王浩信合唱歌曲《愛與被愛》，並亦得到一啲關注，之後亦曾經拍過唔同廣告，又曾經同李逸朗傳緋聞，但之後同咗英皇娛樂解約，並無繼續喺娛樂圈發展，轉型做形象設計。
梁書

《梁書》係中國嘅廿四史其中一本，講南梁嘅史，由大唐嘅姚思廉著作。
梁智濱

梁智濱（粵拼：loeng4 zi3 ban1；閩南話：Niû-tì-pin；1998年—）係中國大陸嘅建築師，廣東湛江吳川人。2017年3月開始參加全國選拔賽而入選中華人民共和國集訓隊而代表中華人民共和國隊參加世界技能大賽。

生平
梁智濱喺1998年喺廣東湛江吳川蘭石鎮蒲袍村出世，佢阿爸同阿媽都係成日做務農而令佢有好高動手能力。2014年9月放棄咗湛江嗰邊讀書而揀咗400幾公里以外嘅廣州，喺建築工程職業學校讀建築工程系。後嚟喺2015年下半年收到世界技能大賽啲料而報名參加大賽嘅砌築項目。
2017年10月14～19號，梁智濱喺阿聯酋阿布扎比舉辦嘅第44屆世界技能大賽攞咗冠軍，亦成為世界技能大賽從1947年開辦70年嚟，第一位中國大陸人士攞到冠軍頭銜嘅最高榮譽。
東澳灣

東澳灣（Tung O Wan），又叫石排灣（Shek Pai Wan），係香港離島區一海灣，喺南丫島東南岸，有東澳、榕樹下兩條村。
東濠涌高架橋

東濠涌高架橋，又可以嗌東濠涌高架，係中國廣東省廣州市嘅其中一條南北走向嘅高架路。呢條橋嘅大部分路段喺1993年11月起好，凈係得一小部分喺1994年7月先至搞掂。

去到邊
起點喺沿江中路、沿江東路同埋內環路連埋一齊嘅位，終點去到麓湖路嘅南方電視台附近。

匝道數量
呢條橋有東堤二馬路、廣九大馬路、東風中路、東風東路同埋環市東路嘅4條上落匝道。
東瀛遊

東瀛遊（EGL Tours，港交所：6882）係香港上市公司，亦係香港其中一間大型旅行社（香港旅行社牌照號碼：350805），1986年成立，2014年上市。

史
東瀛遊初頭叫耀騰旅行社，早年主要係接待喺日本嘅香港旅行團，之後改名叫東瀛遊，發展多元化旅遊服務。

被大量假Facebook專頁冒充
2023年，東瀛遊被大量假Facebook專頁冒充，從事詐騙行為。東瀛遊自8月開始為自己嘅Facebook專頁向Facebook營運商Meta申請「藍剔」驗證，但對方用「知名度唔夠」做理由拒絕批出。東瀛遊喺11月表示會出律師信畀Meta，引起傳媒關注同報道，Meta隨即轉軚批出「藍剔」驗證。
東濠涌

唔同時段，東濠涌嘅景。日頭嘅東濠涌晚黑嘅東濠涌
東濠涌（粵拼：dung1 hou4 cung1，郵政式拼音：Tung Ho Chung）係廣州一條護城濠，從麓湖西南邊開始，一直流到而家江灣大酒店附近，流入珠江。

原流域同會水
上游：由三度過水坑匯流，每個都長三百米左近。其中北接百步梯（白雲山）嘅流水，東接長腰嶺、百足崗、大窩山嘅流水，西接馬鞍嶺、銀魚崗、唐帽崗嘅流水，落去南邊接屐釘嶺、鵝髻嶺、圓砲台。到咗越秀山嘅東部，就同金釵嶺、七星嶺、葵蓬崗嘅流水交匯，經小北門過咗潼關，就入咗廣州城嘅六脈渠。呢一段全長大概有4.5公里，流速係22.65立方米/秒。
淘金坑段：呢段喺錢路頭造幣廠南，同東濠嘅主流交匯。呢段嘅水源係北郊嘅幾十個山坑啲流水一齊到馬鞍崗北度會埋嘅。北邊係接坡狗窿、子龍山、崩崗、黃家山、金釵嶺嘅流水，東邊係接黃花崗、羅（？）崗、上下墳頭崗、烏龍崗、青菜崗、和尚崗嘅流水，西邊係接番鬼山、下塘崗、北校場、巴山嘅流水。呢一段嘅流速係9.23立方米/秒。
法政路脈渠加玉帶濠：係以左第二脈正渠做主，有三路嘅脈渠相會，一個係小北十八洞嘅流水，一個係經飛來廟、雙槐洞、九如坊、法政路嘅濠涌，夾埋德宣東路、天官里嘅一路水，喺潼關度會入東濠。而玉帶濠嘅東流線，就經東水關橋會入東濠。最尾係經萬福路，接埋竺橫沙涌嘅流水入珠江。呢一段全長大概有2.5公里。

呢家嘅路線
全長4.5公里，闊7~11米，流域面積係11.1km²。最先喺白雲山下邊嘅麓湖開始，先經過麓景路，去到恆安路口嘅廣東省皮膚病醫院門口就轉入地底。跟住到北較場路口出返地面，經過17中附近，之後喺北園酒家後邊條街差唔多喺越秀北路附近入地底。跟住到越秀橋出返地面，一直向南流，經過大東門、東華西路、三角市、越秀區第二中醫醫院、40中、越秀南路、白雲樓，最後喺江灣大酒店附近、江灣大橋底流入珠江。

史
喺好耐之前[咩時候？]，東濠涌係珠江一條天然支流，源頭就喺白雲山嘅甘溪同文溪附近，一直去到而家嘅法政路附近。喺嗰時，條河闊而深，通船都得。一直到明朝為止，佢係廣州城東邊嘅主要交通樞紐。由於佢嘅水質比較靚，亦係嗰時廣州居民一條主要供水渠。但到咗清朝，由於白雲山環境俾人大面積破壞，搞到甘溪同文溪都冇嗮水。到20世紀中，水質非常之污濁，附近居民都叫東濠涌做「臭涌」。條涌臭到兩邊住戶都唔夠膽開窗。
21世紀初，廣州市政府開始整治市內河道。2008年，開工整返成條東濠涌嘅下游出嚟。2010年6月整好1.89km嘅地面河段。而時隔1年又3個月，就喺越秀北路附近搞二期嘅揭蓋復涌工程，2015年2月13號搞掂咗從麓景十字路口附近到越秀橋附近嘅流域，麓湖公園西南邊附近嘅河直到2015年5月初先至全面完工。[未記出處或冇根據]

整理東濠下游碑記
係喺2002年7月評定咗做廣州嘅市級文物保護單位，由民國時期嘅市政當局立起嘅，家下文氏石碑仲喺越秀橋西側，但碑文度嘅「市長劉公紀文」、「工務局局長文樹聲」落款喺文革畀啲友鏟走咗。
 
碑文嘅全文如下：
粵城設置肇始于周赧王，時越人公師隅所築之南武城，歷時二千餘載，濠渠淤塞事所常有，雖歷代有所浚，第多因陋就簡，只顧目前，無一勞永逸之策，以故水患疊見，而東濠則尤甚焉，民國二十有一年七月二十九日廣州市大雨竟夕，東濠上游山洪暴發，小北區域首當其衝，塌宇傷人遽罹浩劫，百年以來未嘗有也，翌歲秋，複遭巨浸，為患無已，補牢之舉，自不容緩，興利除弊，責在有司。二十有二年冬，樹聲忝長工務，謀為市民安居弭患，即致力修治渠務，乃秉承▇▇▇▇▇▇（市長劉公紀文）意旨籌集款項，繕治圖則，幾十餘月始克竣事。爰於二十有四年秋，舉工事自築橫沙以迄雙眼橋，濠長凡萬尺，阻者寬之，淤者浚之，分級跌流，以殺激湍，並於濠旁拓築行路以示濠界，而利往來，複於潼關築口，建置活閘以壓倒流。濠有橋凡五，曰竺橫沙橋、曰小東門橋、曰東華路橋、曰大東門橋、曰越秀橋，而橋孔皆隘，宣洩維艱，故皆夷而新之，斯橋其一矣，此皆下游之工事也。至若擴而充之，鑿溝以泄河源，築壩而成涵湖，利用山洪，以資灌溉，斯則上游工事之設施更為完美然，亦未可視為緩圖也。茲因橋成，爰紀其要，以勒貞瑉。　　
                    中華民國二十四年十一月　▇▇▇▇▇▇▇ （工務局局長文樹聲）撰並書

小東門橋
2008年12月評定咗做廣州嘅市級文物保護單位。喺越秀南路三角市，橫跨咗東濠湧，宋代起橋陣係用巨石搭出嚟嘅，原初叫東高橋，到明代改名做永安橋。喺民國25年（1936）改建成鋼筋混凝土結構梁式橋，改埋叫小東門橋。陰刻嘅「小東門橋」字由時工務局長文樹生題寫。

高架橋
内文：東濠涌高架橋
1991年，廣州市政府為咗解決市區中心成日大塞車嘅問題，順著東濠涌架空起條高架橋，1994年7月起好。

博物館
内文：東濠涌博物館
2008年，廣州市政府開始大舉治理東濠涌污水問題。東濠涌博物館係呢次工程一部分，喺2010年10月28號正式免費開放。佢重係中國內地第一間以河做主題嘅博物館。[未記出處或冇根據]
澳門市

澳門市（葡文：Concelho de Macau）係澳門舊時兩個市其中一個，範圍係成個澳門半島。澳門主權移交後，澳門特區政府廢除澳門市。
澳門幣

澳門幣（粵拼：ou3 mun4 bai6），或者叫澳門元/圓，一般市民會嗌做葡幣，係澳門嘅法定流通貨幣，通常用縮寫 MOP$ 表示。而正式嘅 ISO 4217 簡稱為 MOP（Macao Pataca）。澳門嘅貨幣政策係由澳門金融管理局管理。1澳門幣可以暢做100仙（Avo）。澳門幣嘅葡文名「Pataca」源自曾經喺亞洲廣泛使用嘅銀圓「墨西哥的八個雷亞爾」（葡文：Pataca Mexicana）。
喺澳門同埋香港，重有廣東嘅民間，澳門幣亦都叫葡幣，用來同以前曾經亦喺澳門流通嘅廣東銀圓同埋港元分開。不過，葡萄牙嘅本土貨幣實際上係另外一種貨幣，即係士姑度（Escudo）或者歐元（自1999年開始）。所以唔知情人士會誤會「葡幣」係葡萄牙貨幣。
1995年後，澳門幣嘅紙幣由澳門金融管理局授權大西洋銀行同埋中國銀行澳門分行發行，硬幣就由澳門金融管理局負責發行。澳門幣同港元之間實行固定匯率制度，以1.0315澳門幣兌1港元。由於港元同美元實行聯繫匯率制度，所以澳門幣亦間接同美元掛鉤，匯率大概係1美元兌8元澳門幣。澳門現時對澳門幣同外幣嘅進出境都冇管制，遊客可以喺澳門嘅酒店、銀行、兌換店等地自由兌換貨幣。
10 Avos, 1968（已經停用）
50 Avos, 1978（已經停用）
1 Pataca, 1952（已經停用）
5 Pataca, 1971（已經停用）
50 Avos, 1982（已經停用）
10 Avos, 1988（已經停用）
20 Avos, 1982（已經停用）
10 Avos, 2007
50 Avos, 1993
1 Pataca, 2007
5 Pataca, 2007
澳門巴士

澳門嘅巴士最早可以追溯到1919年，最初嘅時侯叫做「街坊車」。
現時嘅澳門巴士服務係由新福利同埋澳巴所提供。
澳門巴士係巴士楔位文，重未完成，麻煩你幫手補充內容。
澳門巴黎人

澳門巴黎人（粵拼：ou3 mun4*2 baa1 lai4 jan4，英文：the Parisian Macao，葡文：o Parisiense Macau），係起喺澳門路氹城嘅一間酒店，內設賭場澳門巴黎人娛樂場（粵拼：ou3 mun4*2 baa1 lai4 jan4 jyu4 lok6 coeng4，英文：Casino Parisian Macao）；以一座按巴黎鐵塔二分之一比例起成嘅仿製品作招徠；開幕於2016年9月13號。

工人追糧1,100萬
响2014年7月30號，有33個喺澳門巴黎人地盤做嘢嘅工人，去該處外圍聚集，又停泊咗十幾架泥頭車，重展示橫額及直幡，向新昌及示構追糧，要求約見大判及分判嘅負責人，秩序唔錯；差人及勞工局人員先後到場了解情況。工人稱，受影響工人約有六十個，包括本地人同內地人，從事地基同開挖工作，涉及款項一千一百萬。勞工局稱，唔涉及勞資糾紛，而係工程公司之間嘅過數問題，屬於當局可處理範圍。

330個外僱追糧
响2015年5月22號，之前喺澳門巴黎人地盤開工嘅約七十個外勞，去勞工局投訴被欠薪，然而唔滿意所受對待，於是轉往中聯辦外請願；該辦公室安排佢哋去南光大廈開會，不過調停失敗；約三十個跟住打道再去中聯辦，途中被差人攔截；工人一度鼓噪，衝出馬路，雙方追逐又推撞；其後工人又去南方大廈同勞務公司談判，不過都係講唔掂數；卒之勞工局派人嚟調解，酙酌多一輪，紛爭總算暫告平息。有請願工人透露，自己受聘於二判興聯，近日有二百多個外勞收到解僱通知，當中部分被欠薪，佢哋上工前每人交畀總承建商，一萬蚊嘅按金未收得返；有工頭話可以幫佢哋轉去保利達嘅地盤打工，不過要先返鄉下，再等消息；擔心照做嘅話會返唔到嚟，冇得追糧。最後嘅協議，係大判新昌承諾7日後開支票退按金，以及跟足法例，向每個人畀15日工資嘅解僱通知金，及每月3日工資離職補償，標準與本地工人嘅睇齊。
响2015年5月23號，有六十多個澳門巴黎人地盤嘅外勞，去中聯辦外集會，再為此事求助；差人築起人鏈阻止佢哋接近，不過失敗咗；工人即場寫請願信同收集簽名，交畀中聯辦代表；勞工局派人嚟到，約佢哋遲啲去該局協商。有工人表示，資方提供嘅解僱賠償唔合理，與勞工法例訂定嘅賠償計算差距太大。勞工局代副局長李樂怡就話，個安排冇唔妥。
响2015年5月26號，有約百個澳門巴黎人外勞地盤工友，由該處遊行至中聯辦，要求得到比先前對方話畀嘅更多之賠償；佢哋一度試圖衝出馬路，然而俾警方制止咗，勞工局有派人去做和事佬；勞工局同人資辦之後開聯合記者會，講解呢單勞資糾紛
。有工人表示，喺公司所答應嘅條件當中，冇搞清楚每人被扣起嘅每月三—四千蚊，及超過三萬蚊嘅房租同水電費等等，有乜着落。勞工局局長黃志雄表示，該局介入之後，已有22個涉事外勞接受對方開價，又話部分人要求賠償自解僱日起至合同到期，每月最多兩萬嘅補償金，係誤解咗法律。人資辦主任盧瑞冰指，得悉有人投訴部分新請嚟嘅裝修工人，俾人叫咗去做扎鐵同泥水等地盤工程，會調查。
响2015年5月28號，約百五個巴黎人地盤外僱由該工地遊行至中聯辦外聚集，有差人維持秩序；勞工局同人資辦派人到場了解同講解法律。遊行者要求承建商畀假期補貼及房屋津貼等員工福利，當局指確認相關僱主會依法支付各項補償，亦會主動跟進佢哋嘅後續處理，亦已喺該地盤外設法律資訊站。
响2015年5月29號，有班名門世家地盤工人由該處先後遊行至中聯辦及政總抗議，亦有受僱於同一公司嘅澳門巴黎人地盤外勞同行追數；佢哋總人數約百，喺政總交完請願信，又行返去中聯辦靜坐。抗議者要求興聯賠償欠薪、按金及假期補償。勞工局表示，有30個工人去咗該局求助，但未知嚟自焉個地盤。當局表示，响2015年5月27號，過百個工人已經收到依法計算嘅各項補償，而响2015年5月28號，再有兩百多個外僱反映工作補償及勞動權益嘅問題。
响2015年5月30號，金沙中國同勞工局都聲明，密切留意事件，兼有做嘢。
响2015年6月5號，論盡媒體發布專題報道，指是次澳門巴黎人地盤外勞索償事件，涉及330個退場工人；編輯問勞工局，有冇僱主因為剋扣工資而受罰，回覆表示正按法律程序處理，而並未透露詳情；記者訪問工人，得知典型嘅澳門巴黎人地盤外僱工人，係大陸農民，佢哋喺開工前中後，均會受大陸同澳門多間公司重重剝削；呢種狀況，喺該城其他地盤亦普遍
。

地盤遭縱火
响2016年1月10號，澳門巴黎人地盤火燭，喺該處負二層有建築材料同電器等雜物着火出煙，5個工人自己疏散，消防到場救熄，冇人受傷。消防局調查之後，認為起火原因唔尋常，於是交畀司法警察局跟手。

女賭神傳聞
响2017年1月25號，拉斯維加斯金沙集團股份有限公司同投資者開電話會議；前者嘅營運總監羅拔高斯坦話，之所以上年第四季業績遜於預期，係因為有個女賭客，喺澳門巴黎人娛樂場入面日日贏錢，犀利到整衰咗公司盤數；不過就冇講詳情。
响2017年1月26號，《華爾街日報》同多個中文媒體，都有報道呢個傳聞；香港傳媒紛紛用到「女賭神」一詞，又冇講明來源噉樣描述關於佢嘅種種傳聞；熟悉拉斯維加斯同澳門賭場嘅香港前立法會議員詹培忠分析道，某個賭客贏大錢唔出奇，然而對賭場賬目嘅影響唔會有咁大，認為呢段消息，純粹係該公司嘅廣告；澳門前線職工聯會長李國強就話係真人真事；亦有新聞報道唔開名噉樣引述澳門賭業人士話，嗰排根本冇噉嘅傳聞，質疑係宣傳技倆；《蘋果日報》對此事着墨甚多。
好快，又有人經互聯網擺相寫文，聲稱某相中人就係所謂嘅女賭神……然而好快就被證實為假消息；佢係華裔加拿大藉職業啤牌手，名氣唔細；叫做劉璇璇，出生於天津。
响2017年3月2號，《蘋果日報》報道獨家訪問太陽城集團有限公司老闆周焯華嘅內容：佢話唔係靠睇報道，而係聽業界相關人士講，而知道呢件事係真嘅。
响2017年3月3號，《華爾街日報》報道：佢哋嘅人兩次去到該賭場，採訪咗大概卅六個人——包括賭場經理、保安、荷官、收銀員、賭客……個個都話從來冇見過所謂嘅女賭神，除咗媒體報道嗰啲之外，亦無聽過呢個人嘅其他消息；澳門巴黎人入面嘅餐廳色香味之助理經理Jim Ung，聲稱自己對女賭神嘅傳聞好感興趣，於是向賭場同事打聽，然而查唔出有呢個人。投資者對於一個賭客有咁大本事嘅講法，都表示質疑。拉斯維加斯金沙集團股份有限公司發言人朗麗絲打圓場話，高斯坦當時只係講起佢近排去澳門時聽到嘅趣聞軼事啫……而不予進一步置評；澳門嘅其他博彩公司，無評論呢個傳聞。

簡寫
「新昌」即「新昌工程（澳門）有限公司」。
「示構」即「示構工程有限公司」。
「勞工局」即「勞工事務局」。
「中聯辦」即「中央人民政府駐澳門特別行政區聯絡辦公室」。
「興聯」即「興聯建築（澳門）有限公司」。
「保利達」即「保利達洋行有限公司」。
「人資辦」即「人力資源辦公室」。
「政總」即「政府總部」。

註腳
貨幣一律用澳門元，金額統統係約數。
澳門政區

澳門政區係葡屬時期出現，將成個澳門分做兩個市：澳門市同海島市。澳門市再分做五個堂區，海島市再分做兩個堂區。澳門主權移交後，澳門特區政府廢除市級政區，堂區變咗做一級政區，不過新填海地（包括路氹城同澳門新城區）就無再開新堂區。

唔跟堂區分嘅地方
伊家澳門統計區嘅劃分
由於好多澳門人都唔係天主教徒，所以澳門人通常唔會用堂區嚟分，堂區反而主要畀澳門政府或者人口普查嗰陣用，而大多數澳門人會用下面呢啲名嚟表達唔同嘅地方。
花地瑪堂區（又嗌北區）
青洲
台山
馬場
祐漢
黑沙環
黑沙環新填海區
望廈同埋澳門水塘
筷子基
聖安多尼堂區
林茂塘
高士德、雅廉訪
新橋
沙梨頭同埋大三巴區
大堂區
新口岸
皇朝
中區
南灣
水坑尾
媽閣
望德堂區
荷蘭園
松山區
塔石
風順堂區
下環區
西灣同埋主教山
澳門廣播電視

澳門廣播電視股份有限公司（粵拼：Ou3 Mun4 gwong2 bo3 din6 si6 gu2 fan6 jau5 haan6 gung1 si1；簡稱澳廣視，葡文：Teledifusão de Macau，縮寫TDM）係澳門嘅廣播電視公司，下面設立咗包括「澳視澳門」、「澳門資訊」、「澳門體育」、「澳門綜藝」、「澳視葡文」、「澳門-Macau」、「澳門電台」及 Radio Macau等嘅頻道。

歷史
1983年，澳葡政府成立澳門間家電視公司，同時接管原有澳門電台同佢所屬中文、葡文兩個頻道，公司名定為「澳門廣播電視公司」，採取「公有公營」經營模式。
電視频道於1984年5月13號開播，初期只係喺18:00-23:00播出，混合播出中文同葡文節目。電視台發射塔喺東望洋山頂，路氹保安部隊塔樓以及路環同澳門一住宅樓頂為中轉站。接收範圍覆蓋澳門同各個離島，同佢周邊地區如珠海、香港后海灣及大嶼山較近澳門嘅少部分地區。
樂華山

樂華山（Lok Wah Shan），原名龍山（Dragon Hill），係香港嘅山，海拔高50米，喺觀塘區佐敦谷，上面有樂華邨。
樂華（北）邨

樂華（北）邨係香港嘅一條公共屋邨，喺九龍牛頭角振華道70號，一共有8座樓，1985年入伙。
樂華（南）邨

樂華（南）邨係香港嘅一條公共屋邨，喺九龍牛頭角振華道70號，一共有6座樓，1982年入伙。
樂蜀神廟

樂蜀神廟係埃及一座神廟，喺底比斯古城，估計喺前1400年就已經起好，1979年畀聯合國教科文組織列做世界文化遺產。
樂華街遊樂場

樂華街遊樂場（英文：Lok Wah Street Playground）係香港一公園同遊樂場，喺慈雲山樂華街，行政上歸黃大仙區。設施有籃球場。
樂葵徑

樂葵徑（英文：Lok Kwai Path）在香港沙田火炭狗肚山畔，全長12米，是香港最短的街道，樂葵徑只有一個屋苑，名叫晉名峰，連接樂林路，路口對出有小巴站。
樂行者

《樂行者》係新加坡創作歌手林俊傑第一隻專輯，2003年4月10號發行，共有11首歌。
呢隻碟入面有唔同曲風，除咗當時流行嘅R&B同節奏感強烈嘅舞曲，仲融入多樣嘅音樂風格，11首歌全部由林俊傑自己作曲。
永續發展

永續發展（Sustainable development），或者叫可持續發展，係個發展嘅理念，指滿足到而家嘅需求之餘，亦可以一路滿足到將來嘅需求，需要同時兼顧環境、社會、經濟三個層面。
永興街碼頭

（注意興字有地名變音）係廣州一個客運碼頭，喺海珠區西北角嘅工業大道北永興街141號之二（近洲頭咀），碼頭有過江渡輪去到芳村。雖然佢畀單車、山地車同死飛搭船過江，但唔畀大車過江。
永續農業

永續農業，又叫可持續農業，係配合永續發展嘅農業生產方式，確保可以滿足到長遠將來嘅農產品需求。
永興島機場

永興島機場（粵音：wing5 hing1 dou2 gei1 coeng4）係喺中國海南嘅一個機場，喺1990年嗰陣起好。
永興縣

永興係中國湖南郴州一個縣，總面積1979平方公里，人口57.3萬。
柳原裕

柳原裕（1984年3月5號—）係日本足球員，司職後衛，效力TDK。
柳下正明

柳下正明（粵拼：lau5 haa6 zing3 ming4；1960年1月1號—）係退役日本足球員，教練，執教過磐田山葉、札幌岡薩多、新潟天鵝同金澤薩維根。
柳俊江

柳俊江（英文：Ryan Lau，1981年4月4號—2024年1月4號）係香港傳媒人，2002年到2010年任職無綫電視新聞報道員，花名「柳爺」。
2024年1月5號下晝約莫3點半，柳俊江畀人發現懷疑喺黃宜坳一間村屋入面燒炭，救援人員趕去爆門入屋，發現男事主倒臥屋內，證實佢已經當場死亡。1月8號，佢屋企人喺Facebook話佢喺1月4號已離世。
柳俊江嘅遺作係ViuTV真人騷節目《公司冇逼我跑馬拉松》，而2024年1月2號（死前兩日）佢陪節目參加者曾贊學一齊完成跑42km嘅目標，相關片段只係喺第15集嘅網上足本版收錄。

演出
呢個表唔完整，歡迎加料。
柳井

柳井係日本山口縣一市，人口約莫3.5萬。
柳北

柳北係中國廣西柳州一區，面積282平方公里，人口32萬。
柳南

柳南係中國廣西柳州一區，面積162平方公里，人口30萬。
炸蝦

炸蝦係用油炸方式整嘅蝦。比較常見嘅整法係日式，將蝦去殼上麪包糠再炸熟，叫吉列大蝦，點他他醬食。
炸蟹角

炸蟹角係種美式唐餐常見嘅小食，類似炸雲吞，用雲吞皮包住忌廉芝士同仿蟹柳，摺成十字形炸熟。
炸熱狗

炸熱狗，又叫粟米熱狗，係美國流行嘅嘢食，亦係熱狗變種，將腸仔包住粟米粉，插住枝竹籤攞去炸熟。
炸爐

炸爐（Deep fryer）係油炸用嘅爐，可以將食油快速煮熱，之後可以落嘢食炸熟。
炸菜餅

炸菜餅係用蔬菜整嘅嘢食，做法通常係切碎尐菜，然後用麪粉包住落油炸。
炸蛋卷

炸蛋卷係種美式唐餐常見嘅小食，類似炸春卷，用麪皮包住生菜絲同豬肉碎，捲起炸熟。雖然叫「蛋卷」，但好多時都唔見有雞蛋成份。
炸醬麪

炸醬麪（粵拼：zaa3 zoeng3 min6）係出自山東嘅麪食，佢主要以豆瓣醬同甜麪醬配搭。整好之後可以加埋青菜一齊食。
沖涼袍

沖涼袍，又叫浴袍，係袍嘅一種，專門用嚟沖涼後着著，而件袍嘅物料同毛巾相似。
沖積扇

沖積扇（Aluvial fan）係指由山地河流出口處沖積成扇形嘅一種地形。
極坐標系統

極坐標系統（英文：Polar coordinate system），係數學入面其中一個坐標方法，就係用距離同方向，嚟喺二維平面（英文：Two-dimentional space）表示一點嘅位置。

特徵
極坐標系統嘅原點叫「極點」，通常用 O 嚟表示。當要表達一點 P 嘅時候，P點同極點嘅距離叫「徑向座標」或者半徑。
極坐標系統嘅0度方向叫「極軸」。由極軸開始，以極點做中心逆時針咁轉到P點嘅夾角，又叫做角座標、傾角、極角、或方位角。

分別
一般初學用嘅笛卡兒坐標系統係基於一個點，喺兩條量度距離嘅軸嘅位置。但係，極坐標系統就唔同，唔係用上下同埋左右嘅距離，而係圍住一個圓心，用一個角度同半徑來定位。
極地冰帽

極地冰帽係指一啲行星、矮行星同衞星喺高緯度地區自然形成嘅冰層。
喺地球，北極地區同南極地區兩邊極地都有極地冰帽，分別係格陵蘭冰蓋同南極冰蓋。
極地守護犬

《極地守護犬》（英文：The Call of the Wild）係套2020年上畫嘅美國冒險電影，由基斯辛達斯做導演，改編積倫敦嘅1903年英文同名小說《The Call of the Wild（英文：The Call of the Wild）》。夏里遜福、嘉倫招莉仁、丹史蒂文斯主演。
極地馬拉松

《極地馬拉松》（英文：The Subzero Runner）係香港電視廣播有限公司嘅真人騷節目，喺2018年6月25號到7月9號香港時間逢禮拜一20:30到21:00喺J2播。呢個節目講三位香港超級馬拉松跑手梁諾妍（Inez）、梁小偉（Gary）、盧俊賢（Steve），組隊去加拿大參加「育空北極超級長跑」。
極夜

極夜係極地一種自然現象，個太陽全日24個鐘都喺地平線下面，見唔到日出。北極地區會喺秋分到春分嘅日子出現，南極地區會喺春分到秋分嘅日子出現。
極大理想

喺環論入面，極大理想係一個理想，佢喺所有真理想之中係極大嘅（以子集關係嚟講）。換句話講，佢同成個環中間𠓼唔到其他理想入去。
極地渦旋

極地漩渦（英文：Polar Vortex），係一種發生喺極地嘅，喺對流層同平流層之間嘅中、上部嘅，持續性同大規模嘅氣旋。呢種渦旋喺極夜嘅時候最大，因為呢個時候嘅温度梯度係最大，但持續縮減，到夏天甚至會消失。

記載歷史
最早記載極地渦旋現象嘅文獻喺1853年出現。喺北半球嘅冬季，呢種現象會導致突然性平流層暖化（英文：stratospheric warming）。
極地爭雄

《極地爭雄》係套美國嘅動作電影、劇情片，片長131分鐘，喺2004年4月8號上畫。
極度俏郎君

《極度俏郎君》（英文：A Perfect Gentleman）係香港MakerVille製作嘅電視劇，由姜皓文、宣萱、張慧儀、強尼、梁業、何啟華、郭嘉駿、吳保錡、練美娟、周祉君主演。套劇喺2023年4月17號到5月12號逢禮拜一到五21:30-22:30喺香港電視娛樂ViuTV首播。製作特輯《極度俏郎君：江湖傳聞》喺4月15號禮拜六晚21:30-21:45播。
歐洲評議會

歐洲評議會（Council of Europe），有時譯做歐洲委員會，係個歐洲嘅國際組織，1949年正式成立，家下有47個成員國。
歐洲貨幣單位

歐洲貨幣單位（European Currency Unit，簡稱ECU，符號係₠），係歐羅形成之前歐洲共同體成員國一齊用嘅計量單位。
歐洲超霸盃

歐洲超霸盃（英文：UEFA Super Cup），又叫歐洲超級盃，係歐洲足協搞嘅足球盃賽，1972年開始每年搞一次，由歐洲聯賽冠軍盃冠軍對決歐霸盃冠軍（1999年之前係歐洲盃賽冠軍盃冠軍）。
歐洲語言

歐洲語言（粵拼：au1 zau1 jyu5 jin4）係指歐洲嘅語言，包括英文、德文、荷蘭話同丹麥話等嘅日耳曼語言以及法國話、意大利話同葡萄牙話等嘅羅曼語言。歐洲語言絕大多數都係印歐語系。
歐洲野兔

歐洲野兔（學名：Lepus europaeus）係兔科兔屬嘅其中一個種。
歐洲議會

歐洲議會（European Parliament），係歐洲聯盟嘅下議院機關，亦係歐盟入面唯一嘅直選議會機構，1979年開始，每5年選一屆。
歐洲足球協會

歐洲足球協會（英文：Union of European Football Associations，UEFA）簡稱歐洲足協，係負責管理歐洲各項足球事務同成個歐洲嘅足球機構，成員除咗所有歐洲國，重包括俄羅斯、土耳其、以色列、格魯吉亞、亞美尼亞、阿塞拜疆、塞浦路斯同埋哈薩克。
歐洲足協係國際足協底下六個洲別足球協會其中一個。由於世界上好多頂尖球員都因為歐洲球會高人工而留響歐洲比賽（尤其係西班牙、英倫、意大利、德國、法國球會），令歐洲足協響世界上影響力、財富同權力都高踞六大足協之首。
歐洲資訊系統雜誌

《歐洲資訊系統雜誌》（英文：European Journal of Information Systems）係一本跨學科嘅科學雜誌，1991年創刊，係The Operational Research Society嘅官方雜誌。呢本雜誌涵蓋各種主題，包括同資訊系統嘅理論同埋實踐相關嘅技術、開發、實施、策略、管理仲有策略，為信息系統嘅理論同埋實踐提供獨特嘅歐洲視角。
現時呢本期刊被列為澳洲商學院院長議會期刊名單中A*級（最高級）。
烏克蘭大饑荒

烏克蘭大饑荒（烏克蘭文：Голодомор，羅馬化：Holodomor）係1932到1933年烏克蘭蘇維埃社會主義共和國嘅大饑荒，估計有超過350萬烏克蘭人餓死。喺烏克蘭角度去睇，呢次饑荒並唔係天災，而係蘇聯史太林政府專登整出嚟，為咗對烏克蘭人進行種族滅絕，依家已經有十幾個國家承認呢個係一場種族滅絕。
烏克蘭去俄羅斯化

烏克蘭去俄羅斯化 (烏克蘭文：Дерусифікація в Україні) 係烏克蘭洗走同俄羅斯相關嘅嘢嘅過程，自從1991年蘇聯解體已經開始咗。到2014年 Euromaidan 同埋俄烏戰爭爆發之後，呢個過程明顯咁加速咗。去俄羅斯化一般都被認為係屬於去殖民化嘅一部分。

歷史
去俄羅斯化嘅過程一般都包括將有關嘅名重新改名，或者拆咗同俄羅斯有關嘅象徵、紀念碑、同告示牌等等，例如烏克蘭母親嘅改裝。
喺2023年3月，烏克蘭國會通過咗議案，禁止任何同俄羅斯有關嘅地名，而總統澤連斯基喺4月21號簽咗，正式成為咗烏克蘭法律。呢條法例指定任何對俄羅斯帝國、蘇聯、或者有關嘅人物有褒義嘅象徵或者名，就一定要拆或者改。自從通過咗呢份議案以嚟，烏克蘭全國已經有過百個地方名改咗名。

反應
根據一份喺2022年4月做嘅調查，有76%嘅烏克蘭人都支持，將同俄羅斯有關嘅街同埋地名去重新改過個名。
烏克蘭國會

烏克蘭國會 (烏克蘭文：Верховна Рада України，羅馬化：Verkhovna Rada Ukrainy)，有跟音譯做烏克蘭最高拉達，係烏克蘭嘅一院制議會。

特徵
烏克蘭國會總共有450個議席，係由一位主席嚟管理。國會嘅大樓喺首都基輔嘅市中心。喺國會嘅選舉，烏克蘭係用混合制度：一半用單議席單票制、另外一半用名單比例代表制。
由於俄羅斯喺頓巴斯戰爭期間，佔領咗克里米亞同埋頓巴斯部分地區，所以烏克蘭實際上控制到嘅議席，暫時係得424個。

歷史
喺蘇聯時期，烏克蘭加盟國曾經係由一個蘇維埃嚟管治。到個蘇維埃推出咗《烏克蘭獨立宣言》之後，就開始改革用市場經濟同民主制度，同時亦都將個議會改名做“烏克蘭最高拉達”。
喺2019年7月21號，烏克蘭舉行咗最近期嘅選舉，所有議員喺8月尾宣咗誓入職。
喺原本嘅國會時間表，烏克蘭會喺2023年10月29號舉行選舉，但係由於俄烏戰爭嘅關係，烏克蘭仍然處於戒嚴狀態，所以下一次選舉仍然遙遙無期。
烏克蘭國會選舉

烏克蘭國會選舉係烏克蘭國會每年五年舉行一次嘅換屆選舉。
烏克蘭去共化

烏克蘭去共化 (烏克蘭文：Декомунізація в Україні) 係烏克蘭成立嘅去共化政策。夾埋烏克蘭去俄化，就係烏克蘭嘅去殖民化。

歷史
自從1991年烏克蘭獨立以嚟，一路都做緊去共化 ，到2014年嘅 Euromaidan 之後就更加明顯咗。
喺2015年5月15號，總統波羅申科簽咗法案，開始拆任何同共產主義或者蘇聯有關嘅碑或者公共地方嘅名，唯一嘅例外就係會留任何同蘇聯喺蘇德戰爭打敗納粹德國有關嘅紀念碑。自從呢條法案通過咗之後，已經有22個城市同埋44條村要改過個新名。
仲有，因為當時有聲稱，話烏克蘭共產黨（英文：Communist Party of Ukraine）喺度幫緊頓巴斯戰爭嘅親俄武裝，所以之後畀政府禁咗。個黨曾經喺歐洲人權法院度上訴過，不過冇乜料到。
到2016年，估計已經總共有 51,493 條街同埋 987 個聚居地改咗名，同時亦都有1,320 個列寧像同埋 1,069 個紀念其他人共產人物嘅碑，畀人堆冧咗或者拆咗。
烏克蘭國旗日

烏克蘭國旗日（烏克蘭文：День Державного прапора України）係2004年開始嘅每年嘅8月23號，以前喺基輔就定喺7月24號嘅。喺現代，第一次升起黃藍烏克蘭旗係喺1990年7月24號，喺基輔市議會。喺一年半之後呢支旗被正式定為國旗。1992年以嚟，烏克蘭喺8月24日慶祝獨立日。
田中車站

田中車站係臺灣鐵路公司縱貫線南段嘅一個鐵路車站。
田中輝希

田中輝希（1992年8月26號—）係日本足球員，司職中場，效力長崎成功丸。
田中輝和

田中輝和（1985年7月14號—）係日本足球員，司職後衞，效力過大宮松鼠，橫濱FC，及鳥棲砂岩。
田中陽子

田中陽子（1993年7月30號—）係日本足球員，踢中場，曾經喺2013年為日本女子足球代表隊出場4次。
田中貴大

田中貴大（1993年11月22號—）係日本足球員，司職後衞，效力過東京綠茵，及町田澤維亞。
田中達也

田中達也（粵拼：tin4 zung1 daat6 jaa5；1982年11月27號—）係日本足球員，司職前鋒，曾經喺2005～2009年間爲日本足球代表隊出場16次，入咗3球。
田中陸

田中陸（1999年5月4號—）係日本足球員，打中場位置，效力柏太陽神。
田中謙吾

田中謙吾（1989年12月30號—）係日本足球員，司職守門員，效力長野帕塞羅。
洞海機場

洞海機場（越南文：Cảng hàng không Đồng Hới或者Sân bay Đồng Hới）係越南廣平省洞海市嘅民航機場，響洞海市北面嘅祿寧，響2008年5月18號正式啟用。

史
法國殖民者係1933年起軍用機場；越戰時，越南民主共和國改良過，來幫手打仗。2004年8月30號由頭起過，用4年起好，2008年5月18號新機場開始用。
津久井教生

津久井教生 ，係日本嘅一個男配音員。

配音作品一覽
呢個表唔完整，歡迎加料。
洞頭

洞頭係中國浙江温州一個縣，總面積2700平方公里，人口13萬。
洞神坊

喺好耐之前，有位嗌「陳延超」嘅秀才同「麥氏」夫人得到神仙嘅旨意而生咗聰明嘅仔，改名做「懂神」。而懂神大過之後，考咗科舉高中，但重記得神仙要求佢要樂善好施嘅旨意，同麥氏一齊喺夏天幫街坊送扇同茶，冬天送棉被畀街坊。後嚟啲人為咗記得麥氏同懂神而將佢哋住過嗰條巷仔改名做「洞神坊」。
洞里薩湖

洞里薩湖（Tonlé Sap）係柬埔寨西部一個淡水湖，面積2700到16000平方公里，連接湄公河。
洞海市

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|洞海市|small=no|version=|insertversion=|section=}}。
日麗江
洞海市係越南廣平省省會。面積155.54平方千米，人口103,988（2006年）。
洞海市有洞海機場。
洞爺湖

洞爺湖係日本北海道一個湖，面積70.7平方公里。
洞鈜法師

洞鈜法師(英文證件名：Tam Wei Keong、中文證件名兼法名釋洞鈜、中文俗名譚偉強)係個大馬華人，喺香港做𡁵漢傳佛教和尚；佢有個細佬叫覃偉雄(花名鬼王)，喺大馬做𡁵唔知嘕個門派嘅巫師。洞鈜近哌俾翁靜晶嗙黃庭桄等人揭發食過陳金兒畀嘅肉，破唨戒，因而備受關注。
樊城區

樊城區係中國湖北襄陽一個市轄區，總面積484平方公里，人口63萬。
樊少皇

樊少皇（Louis Fan，1973年6月19號—）係香港電影演員，香港出世，祖籍山東，細個做過童星，1990年正式出道拍電影，1990年代亦幫無綫電視拍過幾套劇集。佢老婆係香港藝人賈曉晨。
樊玲

樊玲（Jolie Fan，1991年9月23號—）係中國大陸模特兒，黑龍江人，讀過北京師範大學中文系。佢做2014年巴西世界盃「足球寶貝」期間，將手提電話夾喺心口而開始出名，之後更畀香港導演王晶睇中，搵佢去香港拍電影，作品包括《賭城風雲II》同《唐伯虎衝上雲霄》。
樊氏

樊係唐人姓氏，喺《百家姓》裏頭排第157位。

名人
樊梨花：唐代女將
樊振東：中國乒乓球名將
樊少皇：香港演員
樊亦敏：香港演員
樊沛珈：香港演員
呢篇樊氏係同姓氏有關嘅楔位文章，重未寫完嘅。麻煩你幫手充實佢。
樊沖

樊沖（粵拼：faan6 cung1；簡化字：樊冲；英文：Eric；1980年10月21號—），係中國大陸音樂製作人。

經歷
2008年，做過搜狐電影音樂節總監。2010年，做過北京國際電影節音樂製作人。2012年，為《驢得水》主題曲《我要你》作曲同填詞。2014年，做過《任天堂》音樂劇嘅音樂製作人。佢都做過《白日夢》音樂劇嘅音樂製作人。
樊羣霄

樊羣霄（1987年9月18號—）係中華人民共和國職業足球員，籍貫江蘇，司職後衛，家下效力緊中國足球甲級聯賽球隊廣東日之泉。
樊羣霄2007年初喺申花聯城合併事件入面入咗上海申花，之後連續兩年被借出，2009年初返申花，未獲出賽機會。2011年轉到長春亞泰試訓，但係因為合約細節問題最冇簽約。9月轉會至香港甲組足球聯賽球隊天水圍飛馬，2012年1月同球會解約；之後轉到上海申鑫試訓，但係最後冇留隊。3月加盟中國足球甲級聯賽球隊廣東日之泉。
牛仔的多重宇宙

《牛仔的多重宇宙》（英文：Multiverse Of Denim）係香港奇妙電視製作嘅潮流資訊節目，由林德信、林躍翰、阮偉倫、溫曉晴、陳心餘主持。節目由2023年12月10號到12月31號，逢禮拜日 22:00-22:30，喺HOY TV首播。節目由「香港牛仔節」贊助，會介紹香港嘅牛仔褲。
牛仔帽

牛仔帽係北美洲流行嘅一種帽，舊時主要係牛仔戴，而家北美洲一啲牧場工人依然會戴。
牛亞科

牛亞科係牛科動物，包括家牛、野牛、水牛、氂牛等等嘅牛，同埋其中四個羚羊嘅屬，可以分做三個族：牛族、藍牛羚族同藪羚族。
牛仔皮

牛仔皮係比較年幼嘅牛（牛仔）嘅皮，比一般牛皮軟熟，喺高級時裝用得比較多。
牛仔

1887年騎住馬嘅牛仔。
牛仔（英文：cowboy；西班牙文：vaquero）係指喺美洲牧場度照顧牛、馬嘅人，喺19世紀開始流行喺澳洲大陸。專門照顧馬嘅人又叫牧馬人。
除咗牧場入面工作之外，有啲牛仔重會參加牛仔競技；唔少牛仔係專業牛仔競技參賽者。
牛仔褲

牛仔褲，俗名牛記，係種用牛仔布整嘅褲，有長褲亦有短褲，多數係藍色，亦有灰色嘅，襟磨耐用，最初畀美國嘅淘金同鐵路工人着，後尾有唔少美國牛仔着，所以叫牛仔褲。依家牛仔褲已經係常見便服，好多普通人都着。
正長石

正長石係種礦物，亦係種矽酸鹽礦物，化學成分係KAlSi3O8，莫氏硬度將佢嘅硬度定義做6。
正負號

正負號（±）係一個由加號同減號組成嘅符號，喺唔同嘅領域下有唔同嘅意思。
喺數學入面，正負號通常代表個表達式有兩個值，一個值由加法獲得，另一個又減法獲得。
喺科學實驗入面，正負號代表測量中有機會嘅誤差，通常係標準差。
喺醫學入面，正負號代表「有或冇」。
喺工程學入面，正負號代表公差。

用處
數學嘅正負號可以由「加或減」嚟代替，例如可以寫成。一個非常之常見嘅例子為二次公式
，
代表住嘅兩個解。
正選99

《正選99》係正東唱片喺1999年推出嘅雜錦碟。
正親町天皇

正親町天皇（1517年6月18號—1593年2月6號），原名方仁，係日本第106代天皇，1557年到1586年在位。
正親町天皇在位期間，全國政治中心轉移到織田信長嘅安土城同埋豐臣秀吉嘅桃山城，開展日本史上嘅安土桃山時代。佢係後奈良天皇大仔、後陽成天皇爺爺。
正襯

正襯係種修辭手法，即係指利用次要事物某個同主要事物相同或相似嘅形象，由正面去襯托主要事物嘅某個特徵。主要事物（本體）同陪襯事物（襯體）有遞進嘅特點或者差唔多嘅情況，主要事物嘅特點更甚於陪襯事物，用襯體由正面去突出本體。
正襯嘅作用係通過對比更加鮮明噉表現主題。
正規公理

正規公理，又叫做基礎公理，係集合論裏面嘅一條基本公理，係Zamelo-Frenkel 公理之一，佢講嘅係，任何一個集 S 都至少存在一個元素 x，符合條件「x 同 S 嘅交集係空集」: 。用來排除一連串無限嘅「屬於」，換句話講（假設咗選擇公理之下），一堆嘢(collection)要有「基本元」至算「集」。
呢個公理一眼睇落去有啲難理解，要理解呢一點，首先要明白，集合論裏面最基本嘅單位係集合。集合論裏面，任何集合嘅元素都係集合，連自然數都係通過集合嚟定義嘅（睇下自然數嘅形式定義）。
正視音樂

正視音樂有限公司（TVB Music Limited）係無綫電視（TVB）旗下一間全資附屬公司，2004年3月22號成立，業務包括發行無綫電視所有音樂產品、舉辦音樂會、以及負責管理旗下藝人嘅歌手合約。2013年11月15號，無綫電視旗下附屬唱片公司星夢娛樂成立，將為無綫電視代理旗下節目歌曲發行。
痰罐

1910年代中，圖中見到地下痰罐。
洗痰盂，用滾水、同痰盂擦
痰罐（又叫痰盂罐）係用吐痰嘅罐，用來裝痰。
痰罐係為咗衞生而整出來嘅。因為舊時啲人會隨地吐痰，搞到好唔衞生。有痰罐就少啲周地吐痰嘅風氣，衞生得似改善。
痰罐重會用嚟放排泄物同果皮細垃圾咁。痰罐有蓋，叫做痰罐蓋。

形
痰罐一般係底闊，腰窄，口闊。底闊係等佢重心低，無咁易打瀉，口闊係容易畀人吐入去，所以個腰窄咁樣。佢裝嘅都係廢物、外形大肚、肥肥矮矮，所以「痰罐」係人嘅花名。

料
痰罐有唔同物料造成，有鐵、有鋅、有瓷、有膠、有合金。
痰

痰（phlegm）係呼吸道受到刺激（例如病菌刺激）後嘅分泌，通常會引起咳。
痳瘋樹

痳瘋樹（粵拼：maa4 fung1 syu6；學名：Jatropha curcas），又寫做麻瘋樹，係大戟科痳瘋樹屬嘅落葉灌木，原產自中美洲。
佢提煉出嚟嘅油可以做生物柴油。
痴心絕對

《痴心絕對》係臺灣歌手李聖傑出嘅第二張專輯。喺2002年6月27號由東方魅力發行。

簡介
鮑比達幫佢度身定做寫咗隻爵士樂曲風嘅歌《擁抱》。《痴心絕對》係呢張專輯嘅主打歌，係寫單戀嘅心情，好迎合主流市場嘅情歌。
痴男怨女

《痴男怨女》係喺1964年嘅一部粵語喜劇，由陸邦執導，林家聲、南紅主演。

情節
王明德係李玉華男朋友，但係俾爸爸反對，逼佢娶表妹陳美寶，而且禁錮咗王明德。李玉華發現有咗，係王明德經手嘅，被後母呃佢嫁俾一個有病嘅男人－黃家達....
痢疾

痢疾係嚴重嘅腸胃炎，通常都係因為細菌感染而出現嚴重肚痾、大便帶血、發燒、絞肚痛等症狀，可以食抗生素去醫。
痾蛋

痾蛋，通常係話母雞生蛋嘅動作，例如「隻雞擒晚痾蛋。」
用喺講波嗰陣，就係話球員想接波，多數係地波，但俾個波穿過褲浪底（即係兩隻腳之間），咁就好似響球員屎忽有隻蛋跌咗出嚟咁，所以講波佬稱之為「痾蛋」。痾蛋較多嘅球員係龍門。好多時龍門想烏低身雙手接迎面而嚟嘅地波，但係因為場地濕滑、個波太快、走勢太畸怪或者彈咗一下地、場地質素問題、對面球員擾亂等因素而判斷錯誤，接唔住個波，發生意外。多數都係個波漏入龍門，因而失波。
痾蛋嘅龍門通常會俾球迷笑死。譬如打拜仁慕尼黑嘅德國鋼門簡尼響03-04歐聯十六強首回合主場鬥皇家馬德里，接唔實羅拔圖卡路士個罰球，痾蛋而入。
痾蛋係同射穿大細龍門有分別。痾蛋係一種失誤，而射穿大細龍門就係技術嘅表現。
呢篇痾蛋係同足球有啦掕嘅楔位文章，重未搞掂嘅。麻煩你幫手補充佢嘅內容。
海州青年站

海州青年站（韓文：해주청년역／海州靑年驛 Haeju Ch'ongnyŏn yŏk */?）係北韓嘅鐵路車站，喺黃海南道海州。車站係甕津線與白川線嘅起點站、黃海青年線嘅終點站。
海帆道

海帆道（英文：Hoi Fan Road）係香港九龍大角嘴一條路，南面接住櫻桃街近住櫻桃街隧道，北面係掘頭路，近住中華電力大角咀變電站，隔一條行人路就係連翔道。
海帶

海帶，又叫昆布，係褐藻門植物，可以食得，譬如整海帶綠豆沙、煲日式麵豉湯。
海市蜃樓

海市蜃樓，又叫蜃樓海市，係自然現象，光學現象，通常出現喺沙漠。地面或水面，上下溫度相差好大，折射出遠處風景，猶如近在眼前，實際係可望而不可卽。亦有啲好似水上倒影。

語言
英法文叫mirage。
海布隆

海布隆（德文：Heilbronn）係德國一個城市，喺巴登－烏騰堡，人口約莫12萬。